Publication: Magyar Közlöny
Issue: MK-1999-108 (Year: 1999, Number: 108)
Era: 1990-2004
Section: f) 2084/1998. (IV. 8.) Korm. határozat Magyarország és
Paragraph Index: 1514

f) 2084/1998. (IV. 8.) Korm. határozat Magyarország és az Európai Unió közötti csatlakozási tárgyalások alapvető kérdéseiről, a tárgyaló delegáció kijelöléséről, az Európai Unió közösségi vívmányai (acquis communautaire) átvételének Nemzeti Programjáról, valamint a csatlakozásra való felkészülés gazdaságstratégiai hátteréről: „2. A Kormány tudomásul veszi a Magyarország és az Európai Unió közötti csatlakozási tárgyalásokhoz készített, a közösségi vívmányok átvételéhez kapcsolódó átmeneti intézkedések (kivételek) és technikai kiigazítások (a továbbiakban együtt: derogációk) indikatív igénylistájáról szóló tájékoztatót, figyelembe véve a gazdasági feltételektől függő további változás lehetőségét. Felkéri a Külügyminisztérium Integrációs Államtitkárságának vezetőjét, hogy a tárgyalási alapelveknek és célkitűzéseknek megfelelően véglegesített, a technikai adaptáció tekintetében kiegészített igénylistát — a feladatkör szerint illetékes miniszterrel, az igazságügy-miniszterrel és a pénzügyminiszterrel együttesen — szakterületi bontásban terjessze a Kormány elé.”

Source: https://magyarkozlony.hu/hivatalos-lapok/cff9edc909fa467b69e2a6a60498bb8c0acceda6/dokumentumok/97a331193c96b8a96ca920d849ccae08b3ac2aeb/letoltes